OpenLLM-France/wikimedia huggingface dataset:
# Mètode Spaak

El Mètode Spaak o Mètode de negociació Spaak deriva del polític belga Paul-Henri Spaak que va aplicar aquest mètode a la conferència intergovernamental d'Experts sobre el Mercat Comú i Euratom el 1956 celebrat al castell de Val Duchesse, durant la preparació dels Tractats de Roma en 1957.
La major part de les negociacions va tenir lloc abans de la Conferència Intergovernamental amb el Comitè Spaak. Comitè encarregat de fer l'agenda de la conferència de la Val Duchesse. L'informe final de la Comissió va ser la base del Tractat aprovat posteriorment a Roma. Així, el paper dels treballs del Comitè va resultar preponderant, mentre que la conferència real només va servir per tornar a negociar els detalls per a la seva aprovació.
Aquest mètode va ser aplicat pel Comissió Delors per a la Unió Econòmica i Monetària.

## Referències

* Laurent, Pierre-Henri «Paul-Henri Spaak and the Diplomatic Origins of the Common Market, 1955–1956». Political Science Quarterly, 85, 01-09-1970, pàg. 373–396. DOI: 10.2307/2147876.
* Interview with Pierre Pescatore: atmosphere and working method at the Château de Val Duchesse Arxivat 2013-02-18 at Archive.is (Luxembourg, 10 September 2003)
* Towards a new method of constitutional bargaining?
* Interview with Jean François Poncet: the importance of the Spaak Report in the Val Duchesse negotiations Arxivat 2013-02-19 at Archive.is
# Lusenac

Lusenac (francès Luzenac) és un municipi francès del departament de l'Arieja i la regió d'Occitània.

## Referències

* ↑ Toponímia occitana
# Iisalmi

Iisalmi és una ciutat a la regió de la Savònia del Nord a Finlàndia. Es troba 87 quilòmetres al nord de Kuopio i al sud de Kajaani. Té una població de 20.960 habitants i una extensió de 872,20 km², el que la converteix en la segona més gran de les cinc ciutats del nord de Savònia en població, només Kuopio és més gran. S'hi parla finès.
A la dècada de 2010, Iisalmi és coneguda com una ciutat de la indústria d'exportació, així com una ciutat d'estudi important a la regió.

## Ciutats agermanades

* Võru, Estònia
* Pécel, Hongria
* Notodden, Noruega
* Nyköping, Suècia

## Referències

* ↑ «Luulitko, että Itä-Suomella menee huonosti? Iisalmen ihme imee enemmän työntekijöitä kuin seudulla riittää väkeä» (en finès). Helsingin Sanomat, 06-06-2018. Arxivat de l'original el 2021-07-09. [Consulta: 2 juliol 2021].
* ↑ «Iisalmen seudulla löytyi keino saada vienti vetämään ja tilauskirjat täyteen – Ylä-Savoon syntyi oikea suomalainen talousihme» (en finès). Ilta-Sanomat, 10-12-2017. Arxivat de l'original el 2021-07-09. [Consulta: 2 juliol 2021].
* ↑ «Opiskelijaelämää – Ylä-Savo» (en finès). Ylä-Savo. Arxivat de l'original el 2021-07-09. [Consulta: 2 juliol 2021].
# Komsomolʹsʹke (Simferopol)

* Per a altres significats, vegeu «Komsomólskoie».
Komsomolʹsʹke (en ucrainès: Комсомольське, Бакачик-Кият, Bakaxik-Kíiat, en tàtar de Crimea: Komsomolskoye, en rus: Комсомольское) és un assentament de tipus urbà (possiólok) de la República Autònoma de Crimea, a Ucraïna (des de 2014 il·legalment ocupada per Rússia). El 2014 tenia 4.892 habitants. Pertany al districte de Simferopol.
El nom del assentament honora el Komsomol, l'organització juvenil del Partit Comunista de la Unió Soviètica (PCUS) i encara s'ha de canviar d'acord amb la «Llei sobre la condemna dels règims totalitaris comunistes i nacionalsocialistes (nazis) a Ucraïna i la prohibició de la propaganda dels seus símbols»

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
* ↑ «Перелік міст та сіл до перейменування [Llista de ciutats i pobles a canviar de nom]». Institut Ucraïnès de la Memòria Nacional, 04-12-2015. Arxivat de l'original el 2015-12-04. [Consulta: 20 setembre 2022].
# Sardinella sindensis

Sardinella sindensis és una espècie de peix de la família dels clupeids i de l'ordre dels clupeïformes present al Mar d'Aràbia: des del Golf d'Aden fins al Golf Pèrsic i Bombai.
Els adults poden assolir 17 cm de llargària total. És un peix marí i pelàgic que es troba a àrees de clima tropical (30°N-10°N, 42°E-74°E) fins als 50 m de fondària. Forma bancs a les aigües costaneres. Es comercialitza fresc i assecat i adobat amb sal.

## Referències

* ↑ Day, Francis. The fishes of India, 1878.
* 1 2 3 4 FishBase (anglès)
* ↑ Whitehead, Peter James Palmer. Clupeoid fishes of the world (suborder Clupeoidei) : an annotated and illustrated catalogue of the herrings, sardines, pilchards, sprats, shads, anchovies, and wolfherrings (en anglès). Rome: United Nations Development Programme, 1985-1988. ISBN 92-5-102340-9.

## Bibliografia

* Fouda, M.M. i G.V. Hermosa, Jr. 1993. A checklist of Oman fishes. Sultan Qaboos University Press, Sultanate of Oman. 42 p.
* Huang, Z. 2001. Marine species and their distribution in China's seas. p. 404- 463. Vertebrata. Smithsonian Institution, Florida. 598 p.
* Randall, J.E. 1995. Coastal fishes of Oman. University of Hawaii Press, Honolulu, Hawaii. 439 p.
* Sommer, C., W. Schneider i J.-M. Poutiers 1996. FAO species identification field guide for fishery purposes. The living marine resources of Somalia. FAO, Roma. 376 p.
# Crisi de la consciència europea

La Crisi de la consciència europea (La crise de la conscience européenne) és un llibre de Paul Hazard.
Paul Hazard va encunyar el terme crisi de la consciència europea per definir la crisi ideològica que detecta en l'ambient intel·lectual de la secularitzada Europa posterior a les guerres de religió. Pensadors com René Descartes, Baruch Spinoza, Gottfried Wilhelm Leibniz, John Locke o Isaac Newton comparteixen una època, que fins i tot es pot datar astronòmicament amb el Cometa de Halley de 1680, que va permetre a Pierre Bayle redactar la seva carta, per burlar-se de les supersticions i afirmar que el coneixement ha de ser constantment comprovat.
La crisi ideològica s'afegeix a la crisi general o crisi del segle XVII, encara que en aquest aspecte es precipita a finals de segle i queda a cavall dels segles XVII i xviii. El racionalisme i l'empirisme serien parells filosòfics oposats. Es superen definitivament dels lligams escolàstics, obrint el camí al mètode científic i a la il·lustració.
A Espanya, hi ha un moviment relacionat conegut com els novatores.

## Referències

* ↑ (francès) Paul Hazard, La crise de la conscience européenne
# Drangedal

Drangedal és un municipi situat al comtat de Telemark, Noruega. Té 4.136 habitants (2016) i la seva superfície és de 1.062,78 km². El centre administratiu del municipi és el poble de Prestestranda. Va ser establert l'1 de gener de 1938.
El centre administratiu de Drangedal, Prestestranda, està situada al costat del llac Tokevann. El govern municipal es troba allí juntament amb les escoles primàries i secundàries, centres comercials, i un banc. L'estació de tren de Drangedal també troba a Prestestranda i és servida per la línia de ferrocarril d'Oslo a Kristiansand, la línia de Sørland.
És possible practicar l'esquí alpí i de fons a l'àrea de Drangedal, a l'estació d'esquí més gran de Telemark.

## Informació general
### Nom

La forma en nòrdic antic del nom era Drangadalr. El primer element és probablement el genitiu plural de drangr m 'pic de la muntanya'. L'últim element és darl, que significa 'vall'.

### Escut d'armes

L'escut d'armes és modern. Se'ls va concedir el 1989. L'escut mostra dos copes de pi de color daurat sobre un fons verd.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 8 setembre 2016].
* ↑ «O. Rygh: Norske Gaardnavne». www.dokpro.uio.no. [Consulta: 18 setembre 2016].

## Enllaços externs

* Drangedal - Lloc web oficial
# Ii Naomasa

    En aquest nom japonès, el cognom és Ii.
Ii Naomasa (井伊直政, 4 de març 1561 - 24 de març de 1602) va ser un samurai (i posteriorment dàimio) del període Sengoku del dàimio (i posteriorment shogun) Tokugawa Ieyasu. La seva família originalment havien estat vassalls del clan Imagawa, però després de la mort del líder, Imagawa Yoshimoto, durant la batalla d'Okehazama, Naomasa va tenir la sort d'escapar enmig de la confusió és encara molt petit. Naomasa es va unir al clan Tokugawa a mitjans de la dècada de 1570, on va ser pujant posicions fins a convertir-se en dàimio de la província d'Omi després de la batalla de Sekigahara de 1600.
La mort prematura de Naomasa el 1602 ha estat adjudicada constantment a la ferida que va rebre en Sekigahara. Els seus fills Naotsugu i Naotaka el van succeir en el lideratge i servei al clan Tokugawa.

## Referències

* 1 2 3 «井伊直政 -Hatabo's Homepage». Arxivat de l'original el 2003-09-08. [Consulta: 26 octubre 2009].
* Turnbull, Stephen (1998). 'The Samurai Sourcebook'. London: Cassell & Co. ISBN 1-85409-523-4.
# Komsomólskoie (Txetxènia)

* Per a altres significats, vegeu «Komsomólskoie».
Komsomólskoie (en rus: Комсомольское) és un poble de la república de Txetxènia, a Rússia, segons el cens del 2022 tenia 5.315 habitants.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].
# BIF

BIF té els següents significats:
* Brøndby IF (abreviatura de Brøndbyernes Idrætsforening), equip de futbol de Dinamarca
* Formació de ferro bandat (del seu nom en anglès Banded Iron Formation), tipus de roca pertanyent a les roques sedimentàries
* BIF també és el codi ISO 4217 del franc de Burundi, moneda oficial de Burundi
* bif també és el codi ISO 639-3 del biafada, llengua senegambiana parlada pels biafades de Guinea Bissau
# Drap de neteja

Un drap de neteja, drap de fregar/llavar (el terra, les rajoles o els taulells) o pellot (en rossellonès) és un estri tèxtil de forma quadrangular que s'utilitza en tasques de neteja.
Els draps serveixen per a eliminar la pols, retirar la brutícia de certes superfícies o eixugar objectes humits.
Els draps de cuina estan fabricats en teixit de ris i s'utilitzen per a eixugar-se les mans o altres superfícies durant les tasques de cuina. També poden ser parracs, dits també drapots, (es)cassigalls, pedassos, pellingots, pelleringos, pellerots, pellots, ço és trossos de roba vella.
Són útils també quan es vol eixugar els estris de cuina (dits també torcadors), vaixella o cristalleria bé aplicant directament bé col·locant els objectes a sobre perquè s'escorrin.
Els draps de neteja estan fabricats en cotó. Serveixen per a retirar la brutícia superficial o per a eixugar les superfícies que han estat humitejades. S'utilitzen per eixugar vidres, fogons, rajoles, sanitaris, etc. després de l'aplicació dels respectius productes de neteja i el posterior esbandiment.
Per a netejar la pols es recomana d'utilitzar draps de llana que absorbeixen millor les partícules o bé d'emprar els anteriors lleugerament humitejats perquè la pols s'hi impregni. Per a la neteja de la fusta és convenient d'impregnar el drap lleugerament amb glicerina o utilitzar algun netejador específic.
La neteja en tot cas s'ha de fer arrossegant el drap per la superfície de dalt a baix provocant d'aquesta manera que la brutícia caigui a terra i no resti surant per l'aire.
La neteja del drap es fa periòdicament en aigua amb lleixiu.

## Alternatives al drap

A més del drap hi ha altres estris que s'empren per a l'eliminació de la pols superficial. L'ús del llautó només es recomana per a netejar racons i espais elevats, ja que no recull la brutícia sinó que simplement la desplaça. Per a treure la pols també s'utilitzen camusses de fibres sintètiques que l'atrapen gràcies a la generació d'electricitat estàtica. En les tasques d'eixugament, cada vegada és més habitual l'ús de paper de cel·lulosa l'avantatge és que no necessita manteniment essent un material d'un sol ús. Si la humitat és molt abundant o si cal tractar restes de menjar, el que és convenient és la utilització d'una baieta si una vegada neta la superfície, es vol emprar un drap per a eixugar.
Les peces de vestir velles, sobretot, les de llana o cotó, poden fer la funció de draps convenientment tallades en trossos i seleccionades les parts llises i amples. Fins i tot els vells guants de llana poden servir per a funcions de neteja.

## Vegeu també

* Drap de cuina
* Fregall
* Tovallola

## Enllaços externs

* Neteja amb draps Arxivat 2009-10-05 a Wayback Machine.
* Consells de neteja Arxivat 2011-10-19 a Wayback Machine.
# Mal Whitfield

Malvin Whitfield, conegut com a Mal Whitfield, (Bay City, Estats Units, 1924 - Washington DC, 19 de novembre de 2015) fou un atleta estatunidenc, guanyador de cinc medalles olímpiques i especialista en curses de mitjana distància.

## Biografia

Va néixer l'11 d'octubre de 1924 a la ciutat de Bay City, població situada a l'estat de Texas.
Membre de la Força Aèria dels Estats Units d'Amèrica, participà en la Guerra de Corea a la dècada del 1950.

## Carrera esportiva

Especialista en les proves dels 400 metres llisos i els 800 metres, va participar als 23 anys en els Jocs Olímpics d'Estiu de 1948 celebrats a Londres (Regne Unit), on va aconseguir guanyar la medalla d'or en els 800 metres, establint un nou rècord olímpic amb un temps d'1:49.2 segons, i en els relleus 4x400 metres, així com la medalla de bronze en els 400 metres.
En els Jocs Olímpics d'Estiu de 1952 realitzats a Hèlsinki (Finlàndia) va aconseguir revalidar la seva medalla d'or en els 800 metres, novament com en l'edició de 1948 davant Arthur Wint, i en els relleus 4x400 metres aconseguí guanyar la medalla de plata. Així mateix finalitzà sisè en els 400 metres, aconseguint guanyar un diploma olímpic.
Al llarg de la seva carrera va guanyar tres medalles d'or en els Jocs Panamericans.

## Referències

* ↑ LITSKY, FRANK. «Mal Whitfield, Olympic Gold Medalist and Tuskegee Airman, Dies at 91». The New York Times. 2015 The New York Times Company. [Consulta: 20 novembre 2015].
# Young Women's College Preparatory Academy

La Young Women's College Preparatory Academy (YWCPA) és una escola secundària i de preparació (high school) pública per noies a Houston, Texas que es troba en l'antic Centre Contemporani d'Ensenyament. Com un part del Districte Escolar Independent de Houston (HISD per les seves sigles en anglès), YWCPA es va obrir en la tardor del 2011. L'acadèmia és un projecte de la Foundation for the Education of Young Women (en català: Fundació per l'Educació de les Dones Joves). És la primera escola solament per noies de l'HISD. El consell escolar va aprovar la creació de l'escola el 2010.

## Vegeu també

* Educació diferenciada

## Notes

* ↑ "La Academia Preuniversitaria Femenina observa su histórica primera graduación".
* 1 2 "Historia de las escuelas: Escuelas Preparatorias".
* ↑ "All-girls school coming to Houston ISD."
* ↑ "HISD to consider district's first all-girls school Arxivat 2011-06-29 a Wayback Machine." (Archivo) KTRK-TV.
* ↑ Rivas, Elissa.
# Komsomólskaia Pravda

* Per a l'òrgan oficial del Partit Comunista de la Unió Soviètica vegeu Pravda
Komsomólskaia Pravda (rus: Комсомо́льская пра́вда, Veritat del Komsomol) és un diari rus de cobertura nacional i tiratge diari, fundat en 1925 com a òrgan oficial de l'organització juvenil del Partit Comunista de la Unió Soviètica, el Komsomol. En 1930 es va convertir en la primera organització a ser guardonada amb la recentment creada Orde de Lenin.
El diari va seguir editant-se en forma independent després que es dissolguessin el Komsomol i la mateixa Unió Soviètica en 1991, tot mantenint la seva línia editorial. Té actualment un tiratge diari d'al voltant de 20.354.000 exemplars, el que el converteix en el segon diari amb més circulació de Rússia, darrere del també soviètic Trud.

## Enllaços externs

* Web oficial del Komsomólskaia Pravda (rus)
# Pere Pagès i Rueda

Pere Pagès i Rueda (Reus, 1857 - Barcelona, 1929) va ser un periodista i excursionista català.
Adolescent, anà a viure a Barcelona, on als vint-i-quatre anys va entrar a la redacció del Diari Català que dirigia Valentí Almirall, i quan es va fundar La Veu de Catalunya s'incorporà al cos de redacció on tenia al seu càrrec la secció comarcal. Aficionat a l'excursionisme, va redactar una sèrie d'articles descriptius d'indrets i paisatges de Catalunya, amb comentaris històrics. l'1 de gener de 1919 publicava a La Veu de Catalunya un article, "Les comarques catalanes" que el va situar entre els estudiosos del tema comarcal a Catalunya. Cap al final de la seva vida, quan anava cada estiu a Caldes de Boí per motius de salud, va publicar en aquest periòdic barceloní unes interessants descripcions dels paisatges pirinencs i es va convertir en el propagador de les belleses de la Vall de Sant Nicolau.
Col·laborà a la premsa reusenca, principalment a Lo Somatent, amb una sèrie de treballs descriptius de les serres del Camp de Tarragona, i també al setmanari catalanista Pàtria Nova. Va inventar un sistema taquigràfic personal per tal de ressenyar amb fidelitat els esdeveniments polítics i ciutadans importants. Al morir era el degà dels redactors de La Veu de Catalunya.

## Referències

* ↑ Santasusagna, Joaquim. Reus i els reusencs en el renaixement de Catalunya fins al 1900. Reus: Associació d'Estudis Reusencs, 1982, p. 276.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 505.
# David Garnett

David Garnett (Brighton, 9 de març de 1892 – Montcuc, 17 de febrer de 1981) va ser un escriptor i editor anglès del Grup de Bloomsbury. Quan era nen, tenia una capa de pell de conills que dona peu al seu sobrenom "Bunny" (literalment, Conill), nom amb el qual fou conegut pels seus amics i íntims al llarg de tota la seva vida. Garnett escrivia narracions de temàtica satírica i fantàstica.

## Obres

* Turgenev (1917)
* Dope Darling (1919) novel·la
* Lady into Fox (1922) novel·la
* A Man in the Zoo (1924) novel·la
* The Sailor's Return (1925) novel·la
* Go She Must! (1927) novel
* The Old Dove Cote (1928)
* A Voyage to the Island of the Articoles
* Never Be a Bookseller (1929) memoirs
* No Love (1929) novel
* The Grasshoppers Come (1931)
* A Terrible Day (1932)
* A Rabbit in the Air (1932)
* Pocahontas (1933)
* Letters from John Galsworthy 1900-1932 (1934)
* Beany-Eye (1935)
* The Letters of T. E. Lawrence (1938) editor
* The Battle of Britain (1941)
* War in the Air (1941)
* The Campaign in Greece and Crete (1942)
* The Novels of Thomas Love Peacock (1948) editor
* The Golden Echo (1953) autobiography (i)
* The Flowers of the Forest (1955) autobiografia (ii)
* Aspects of Love (1955)
* A Shot in the Dark (1958)
* A Net for Venus (1959) novel·la
* The Familiar Faces (1962) autobiografia (iii)
* Two by Two (1963) novel
* 338171 T. E. (Lawrence of Arabia) de Victoria Ocampo (1963) traducció
* Ulterior Motives (1966) novel
* The White/Garnett Letters (1968) correspondència amb T. H. White
* Carrington: Letters & Extracts From Her Diaries (1970)
* First 'Hippy' Revolution (1970)
* A Clean Slate (1971)
* The Sons of the Falcon (1972) novel·la
* Purl and Plain (1973)
* Plough Over the Bones (1973) novel·la
* The Master Cat (1974)
* Up She Rises (1977)
* Great Friends. Portraits of Seventeen Writers (1979)
* David Garnett. C.B.E. A Writer's Library (1983)
* The Secret History of PWE : The Political Warfare Executive, 1939-1945 (2002)

## Referències

* «David Garnett». Gran Enciclopèdia Catalana. Barcelona: Grup Enciclopèdia Catalana.
* Heilbrun, Carolyn G., The Garnett Family (1961), també Richard Garnett, Jeremiah Garnett, Edward Garnett, Constance Garnett.
# Colibrí amazília de caputxa blava

El colibrí amazília de caputxa blava (Amazilia grayi) és una espècie d'ocell de la família dels troquílids (Trochilidae) que habita el bosc obert, matolls i manglars a les terres baixes i turons de l'oest de Colòmbia i l'Equador septentrional. Molts autors l'han considerat conespecific del colibrí amazília de Humboldt.

## Referències

* ↑ «Hummingbirds». IOC World Bird List, 01-08-2022. [Consulta: August 9, 2022].
* ↑ HBW and BirdLife International (2021) Handbook of the Birds of the World and BirdLife International digital checklist of the birds of the world. Version 6. Available at: http://datazone.birdlife.org/userfiles/file/Species/Taxonomy/HBW-BirdLife_Checklist_v6_Dec21.zip retrieved August 7, 2022
# Youngstown (Nova York)

Youngstown és una població dels Estats Units a l'estat de Nova York. Segons el cens del 2000 tenia 1.957 habitants.

## Demografia

Segons el cens del 2000, Youngstown tenia 1.957 habitants, 809 habitatges, i 564 famílies. La densitat de població era de 651,4 habitants per km².
Dels 809 habitatges en un 30,9% hi vivien nens de menys de 18 anys, en un 56,9% hi vivien parelles casades, en un 9,3% dones solteres, i en un 30,2% no eren unitats familiars. En el 25,7% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,3% tenia menys de 18 anys, un 6,5% entre 18 i 24, un 25,8% entre 25 i 44, un 27,3% de 45 a 60 i un 16% 65 anys o més.
L'edat mediana era de 41 anys. Per cada 100 dones de 18 o més anys hi havia 87 homes.
La renda mediana per habitatge era de 48.333 $ i la renda mediana per família de 60.089 $. Els homes tenien una renda mediana de 47.063 $ mentre que les dones 23.333 $. La renda per capita de la població era de 23.705 $. Entorn del 3% de les famílies i el 3,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Youngstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Youngstown». American Fact Finder. Oficina del Cens dels Estats Units, 12-01-2010.